CELEX: 62018CN0480
Language: hu
Date: 2018-07-23 00:00:00
Title: C-480/18. sz. ügy: Az Augstākā tiesa (Lettország) által 2018. július 23-án benyújtott előzetes döntéshozatal iránti kérelem – AS „PrivatBank”

22.10.2018   
            
            
               HU
            
            
               Az Európai Unió Hivatalos Lapja
            
            
               C 381/5
            
         
      Az Augstākā tiesa (Lettország) által 2018. július 23-án benyújtott előzetes döntéshozatal iránti kérelem – AS „PrivatBank”
      (C-480/18. sz. ügy)
      (2018/C 381/07)
      Az eljárás nyelve: lett
      
         A kérdést előterjesztő bíróság
      
      Augstākā tiesa
      
         Az alapeljárás felei
      
      
         Felperes: AS „PrivatBank”
      
         A másik fél az eljárásban: Finanšu un kapitāla tirgus komisija
      
         Az előzetes döntéshozatalra előterjesztett kérdések
      
      
                  1)
               
               
                  Összeegyeztethető-e a [2007/64/EK] irányelv (1) 2. cikkének (2) bekezdésével az olyan nemzeti szabályozás, amely előírja, hogy [a lett pénzügyi és tőkepiaci] bizottság hatáskörrel rendelkezik a pénzforgalmi szolgáltatást igénybe vevők azon panaszainak vizsgálatára is, amelyek nem euróban vagy valamely tagállam nemzeti pénznemében teljesített fizetési szolgáltatásokkal kapcsolatosak, és következésképpen [a fizetési szolgáltatásokról és az elektronikus pénzről szóló] törvény megsértésének megállapítására és szankciók alkalmazására?
               
            
                  2)
               
               
                  Úgy kell-e értelmezni az irányelv 20. cikkének (1) és (5) bekezdését, valamint 21. cikkének (2) bekezdését, hogy e rendelkezések biztosítják annak lehetőségét, hogy az illetékes hatóság felügyeletet gyakoroljon és szankciókat is alkalmazzon a nem euróban vagy az euroövezeten kívüli tagállam pénznemében teljesített pénzforgalmi szolgáltatásokkal kapcsolatban?
               
            
                  3)
               
               
                  Az illetékes hatóság rendelkezik-e felhatalmazással az irányelv 20. és 21. cikkében előírt felügyeleti feladatok, valamint az irányelv 80–82. cikke szerinti panasztételi eljárások szempontjából a fizető fél és a pénzforgalmi szolgáltató közötti, az irányelv 75. cikke által hivatkozott jogviszonyokból fakadó jogviták rendezésére, meghatározva azt, hogy ki a nem teljesített vagy a hibásan teljesített műveletért felelős személy?
               
            
                  4)
               
               
                  Az illetékes hatóságnak az irányelv 20. és 21. cikkében előírt felügyeleti feladatainak ellátása, vagy az irányelv 80–82. cikkében előírt panasztételi eljárás lefolytatása során figyelembe kell-e vennie azon választottbírósági határozatot, amely a pénzforgalmi szolgáltató és e szolgáltatást igénybe vevő között felmerült jogvitát rendezi?
               
            
         (1)  A belső piaci pénzforgalmi szolgáltatásokról és a 97/7/EK, a 2002/65/EK, a 2005/60/EK és a 2006/48/EK irányelv módosításáról és a 97/5/EK irányelv hatályon kívül helyezéséről szóló, 2007. november 13-i 2007/64/EK európai parlamenti és tanácsi irányelv (HL 2007. L 319., 1. o.).